ddrg/super_eurlex huggingface dataset:
—

Subsidiært er der sket en tilsidesættelse af artikel 24 i forordning (EØF) nr. 4253/88, idet den udtagne stikprøve ikke er repræsentativ for at kunne foretage finansiel korrektion ved ekstrapolation. Det gøres i den forbindelse gældende, at Kommissionen, med henblik på at foretage en korrektion ved ekstrapolation, har sammensat stikprøven af et meget begrænset antal projekter (37 ud af 3348) uden at inddrage alle væsentlige dele af det operationelle program. Endvidere har inddraget Kommissionen udgifter, som de spanske myndigheder tidligere havde afholdt, taget udgangspunkt i den opgivne udgift og ikke i den tildelte støtte og har anvendt et computerprogram, der angiver at have en pålidelighed på under 85 %. Kongeriget Spanien har gjort gældende, at stikprøven dermed ikke opfylder de krav, der stilles til repræsentativitet for at kunne danne grundlag for en ekstrapolation.
DA Den Europæiske Unions Tidende C 113/49

Sag anlagt den 11. februar 2010 — Phoenix-Reisen og DRV mod Kommissionen

(Sag T-58/10)

2010/C 113/79

Processprog: tysk

Parter

Sagsøgere: Phoenix-Reisen GmbH (Bonn, Tyskland) og Deutscher Reiseverband eV (DRV) (Berlin, Tyskland) (ved Rechtsanwalt R. Gerharz)

Sagsøgt: Europa-Kommissionen

Sagsøgernes påstande

— Sagsøgtes beslutning af 20. november 2009, meddelt sagsøgerne ved skrivelse af 11. december 2009, vedrørende afslag på at skride inde over for Forbundsrepublikken Tysklands statsstøtte i form af udbetaling af støtte ved insolvens, annulleres.

— Europa-Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgerne anfægter Kommissionens beslutning K(2009) 8707 endelig af 19. november 2009 vedrørende statsstøtte NN 55/2009 — Tyskland, angivelig statsstøtte i form af udbetaling af støtte ved insolvens og finansiering heraf. I denne beslutning kom Kommissionen til det resultat, at den pågældende foranstaltning ikke udgør statsstøtte som omhandlet i artikel 87, stk. 1, EF.

Til støtte for påstanden gør sagsøgerne gældende, at subsidieringen af de insolvente virksomheder ikke er berettiget på grundlag af direktiv 80/987/EØF (1), idet dette alene omhandler beskyttelse af arbejdstagerne i insolvente virksomheder og ikke beskyttelse af virksomhederne selv. Sagsøgerne anfører, at de insolvente virksomheder på grundlag af retspraksis i Forbundsrepublikken Tyskland drager umiddelbar fordel af insolvensbetalingerne. Endvidere gør sagsøgerne gældende, at eksempler fra andre medlemsstater viser, at direktiv 80/987/EØF kan gennemføres, uden at der dermed ulovligt betales subsidier til konkurrenter.

(1) Rådets direktiv 80/987/EØF af 20.10.1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens (EFT L 283, s. 23).
DA Den Europæiske Unions Tidende C 113/73

Sag anlagt den 1. marts 2010 — Prionics mod Kommissionen og EFSA

(Sag T-112/10)

2010/C 113/107

Processprog: tysk

Parter

Sagsøger: Prionics AG (ved Rechtsanwälte H. Janssen og M. Franz)

Sagsøgte: Europa-Kommissionen og Den Europæiske Fødevaresikkerhedsautoritet (EFSA)

Sagsøgerens påstande

— EFSA’s og Kommissionens »Scientific Opinion on Analytical sensitivity of approved TSE rapid tests« annulleres, i det omfang denne udtalelse ikke på nuværende tidspunkt anbefaler brugen af to test, der fremstilles af sagsøgeren, Prionics ®-Check LIA og Prionics®-Check PrioSTRIP, til BSE-overvågning.

— EFSA og Kommissionen tilpligtes at betale sagens omkostninger.

Søgsmålsgrunde og væsentligste argumenter

Sagsøgeren anfægter EFSA’s videnskabelige udtalelse af 10. december 2009 om analytisk sensitivitet i godkendte TSE-hurtigtest (herefter »EFSA-udtalelse«). I denne udtalelse anbefales det bl.a., at den analytiske sensitivitet i to testsystemer (Prionics®-Check LIA og Rrionics®-Check PrioSTRIP), der fremstilles af sagsøgeren for BSE, genvurderes på baggrund af passende forsøg.

Til støtte for søgsmålet gør sagsøgeren fire søgsmålsgrunde gældende.

Sagsøgeren gør for det første gældende, at princippet om god forvaltningsskik er tilsidesat, idet de sagsøgte bygger deres anbefaling i EFSA-udtalelsen på en fejlagtig vurdering af de faktuelle forhold og på modstridende oplysninger.

Sagsøgeren gør for det andet gældende, at princippet om, at retten til at blive hørt skal sikres i forbindelse med procedurer, der kan føre til bebyrdende foranstaltninger for en af parterne, er blevet tilsidesat. I denne sammenhæng gøres det endvidere gældende, at de almindelige retsprincipper om ligebehandling og beskyttelsen af den berettigede forventning er blevet tilsidesat, idet EFSA, i strid med egne offentliggjorte forvaltningsforskrifter, ikke har sikret sagsøgeren retten til høring forud for offentliggørelsen af EFSA-udtalelsen.

Sagsøgeren gør for det tredje gældende, at de almindelige retsprincipper om ligebehandling og beskyttelsen af den berettigede forventning er blevet tilsidesat, idet EFSA i EFSA-udtalelsen, i strid med egne offentliggjorte forvaltningsforskrifter, ikke har oplyst noget om muligheden for indgivelse af søgsmål til prøvelse af udtalelsen.

Sagsøgeren gør sluttelig gældende, at de grundlæggende rettigheder om erhvervsfrihed og om frihed til at oprette egen virksomhed er blevet tilsidesat, idet EFSA-udtalelsen blev offentliggjort uden nogen afvejning af de for sagsøgeren skadelige konsekvenser.
DA Den Europæiske Unions Tidende C 113/65

Sag anlagt den 17. februar 2010 — Cindu Chemicals m.fl. mod ECHA

(Sag T-95/10)

2010/C 113/97

Processprog: engelsk

Parter

Sagsøgere: Cindu Chemicals BV (Uithoorn, Nederlandene), Deza, a.s. (Valašské Meziříčí, Den Tjekkiske Republik), Koppers Denmark A/S (Nyborg, Danmark) og Koppers UK Ltd (Scunthorpe, Det Forenede Kongerige) (ved lawyers K. Van Maldegem, R. Cana, og solicitor P. Sellar)

Sagsøgt: Det Europæiske Kemikalieagentur (ECHA)

Sagsøgernes påstande

— Sagen antages til realitetsbehandling, og der gives sagsøgerne medhold i de nedlagte påstande.

— Den anfægtede retsakt annulleres delvist, for så vidt som den vedrører anthracenolie med lavt indhold af anthracen.

— Det Europæiske Kemikalieagentur (ECHA) tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har nedlagt påstand om, at Det Europæiske Kemikalieagenturs afgørelse (ED/68/2009) vedrørende identifikation af anthracenolie med lavt indhold af anthracen (CAS-nummer 90640-82-7) (»anthracenolie ([lavt indhold]«) som et stof, der opfylder kriterierne i artikel 57, litra d) og e), i forordning (EF) nr. 1907/2006 (1) (»REACH«), annulleres delvist i overensstemmelse med REACH’s artikel 59.

På grundlag af den anfægtede afgørelse, som sagsøgerne blev bekendt med gennem en pressemeddelelse fra Det Europæiske Kemikalieagentur, blev anthracenolie (lavt indhold) optaget på listen over 14 nye kemiske stoffer på listen over særligt problematiske stoffer (»SVHC«), der eventuelt skal optages i bilag XIV i REACH. Begrundelsen i den anfægtede retsakt for at identificere anthracenolie (lavt indhold) som SVHC er, at stoffet er kræftfremkaldende, mutagent og meget bioakkumulerende (vPvB) i overensstemmelse med kriterierne i bilag XIII i REACH.

Ifølge sagsøgerne tilsidesætter den anfægtede retsakt de gældende regler, der i henhold til REACH er opstillet til identifikation af SVHC, og de har til støtte for søgsmålet påberåbt sig de samme fire anbringender som dem, der er påberåbt i sag T-94/10, Rütgers Germany m.fl. mod ECHA.

(1) Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).
DA Den Europæiske Unions Tidende C 113/66

Sag anlagt den 17. februar 2010 — Rütgers Germany m.fl. mod ECHA

(Sag T-96/10)

2010/C 113/98

Processprog: engelsk

Parter

Sagsøgere: Rütgers Germany GmbH (Castrop-Rauxel, Tyskland), Rütgers Belgium NV (Zelzate, Belgien), Deza, a.s. (Valašské Meziříčí, Den Tjekkiske Republik), Koppers Denmark A/S (Nyborg, Danmark) og Koppers UK Ltd (Scunthorpe, Det Forenede Kongerige) (ved lawyers K. Van Maldegem, R. Cana, og solicitor P. Sellar)

Sagsøgt: Det Europæiske Kemikalieagentur (ECHA)

Sagsøgernes påstande

— Sagen antages til realitetsbehandling og der gives sagsøgerne medhold i de nedlagte påstande.

— Den anfægtede retsakt annulleres delvist, for så vidt som den vedrører anthracenolie, anthracenmasse.

— Det Europæiske Kemikalieagentur (ECHA) tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har nedlagt påstand om, at Det Europæiske Kemikalieagenturs afgørelse (ED/68/2009) vedrørende identifikation af anthracenolie, anthracenmasse (CAS-nummer 90640-81-6) (»anthracenolie (masse)«) som et stof, der opfylder kriterierne i artikel 57, litra d) og e), i forordning (EF) nr. 1907/2006 (1) (»REACH«), annulleres delvist i overensstemmelse med REACH's artikel 59.

På grundlag af den anfægtede afgørelse, som sagsøgerne blev bekendt med gennem en pressemeddelelse fra Det Europæiske Kemikalieagentur, blev anthracenolie (masse) optaget på listen over 14 nye kemiske stoffer på listen over særligt problematiske stoffer (»SVHC«), der eventuelt skal optages i bilag XIV i REACH. Begrundelsen i den anfægtede retsakt for at identificere anthracenolie (masse) som SVHC er, at stoffet er kræftfremkaldende, mutagent og også persistent samt meget bioakkumulerende (vPvB) i overensstemmelse med kriterierne i bilag XIII i REACH.

Ifølge sagsøgerne tilsidesætter den anfægtede retsakt de gældende regler, der i henhold til REACH er opstillet til identifikation af SVCH, og de har til støtte for søgsmålet påberåbt sig de samme fire anbringender som dem, der er påberåbt i sag T-94/10, Rütgers Germany m.fl. mod ECHA.

(1) Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT L 396, s. 1).
—

Med anbringendets andet led har sagsøgeren gjort gældende, at tidsplanen for udviklingen af nettets to faser i det mindste burde have fået Kommissionen til at fastslå, at den første fase i netudviklingen, der vedrørte meget tætte og rentable områder, ikke nødvendiggjorde offentlig støtte.
DA Den Europæiske Unions Tidende C 113/59

Sag anlagt den 15. februar 2010 — Inter IKEA Systems mod KHIM — Meteor Controls (GLÄNSA)

(Sag T-88/10)

2010/C 113/91

Stævningen er affattet på engelsk

Parter

Sagsøger: Inter IKEA Systems BV (Delft, Nederlandene) (ved lawyer J. Gulliksson)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Meteor Controls International Limited (Cookstown, Irland)

Sagsøgerens påstande

— Afgørelse truffet den 1. december 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 529/2009-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Inter IKEA Systems BV

Det omhandlede EF-varemærke: Ordmærket »GLÄNSA« for varer i klasse 11

Indehaver af det i indsigelsessagen påberåbte varemærke eller tegn: Meteor Controls International Limited

Det i indsigelsessagen påberåbte varemærke eller tegn: EF-varemærkeregistrering af ordmærket »GLANZ« for varer i klasse 6, 9 og 11

Indsigelsesafdelingens afgørelse: Afslag på varemærkeansøgningen i sin helhed

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret ikke foretog en korrekt samlet bedømmelse og sammenligning af de omhandlede varemærker, således at det fejlagtigt fandt, at disse var lignende, og dermed at der var risiko for forveksling mellem dem.
—

Under hensyn til sagens faktiske omstændigheder vil det endelig være særlig uretfærdigt at tilpligte sagsøger at bære de ikke-godtgørelsesberettigede omkostninger, som virksomheden har afholdt i forbindelse med denne åbenbart ubegrundede procedure. Selskabet Certmedica Internationale GmbH bør derfor tilpligtes at betale de omkostninger, som sagsøger har afholdt siden indsigelsessagens blev indledt.
—

Under alle omstændigheder er de udførte kontroller ud fra et metodologisk synspunkt ikke egnede til at bekræfte og underbygge Kommissionens endelige konklusioner, som i øvrigt er uimodsigelige, da de ikke er passende begrundet og/eller bevist.
For det fjerde er solidaritetsprincippet angiveligt blevet tilsidesat. Producenternes solidaritetsprincip er et grundlæggende princip i den fælles markedsordning for sukker, og det medfører, at udgifterne til finansieringen af dette marked bæres af alle producenter i fællesskab, således at der på baggrund af objektive kriterier opnås økonomisk neutralitet ikke på hver enkelt medlemsstats niveau, men på den samlede Unions niveau. Differentieringen af koefficienten for de enkelte medlemsstater udgør en vilkårlig, uforholdsmæssig og usolidarisk fordeling af omkostningerne forbundet med finansieringen af sukkermarkedet.
Sagsøgerne har for det første gjort gældende, at Kommissionen stødte på alvorlige vanskeligheder ved den indledende undersøgelse af, om den påtænkte støtte var forenelig med fællesmarkedet, og derfor var forpligtet til at indlede den formelle undersøgelsesprocedure efter artikel 108, stk. 2, TEUF. Sagsøgerne har videre anført, at Kommissionens undladelse af at indlede den formelle procedure fratog sagsøgerne og andre berørte parter retten til at blive hørt i forbindelse med Kommissionens vurdering. Dette udgør efter sagsøgernes opfattelse en formmangel i strid med Traktaten. De alvorlige vanskeligheder, som Kommissionen stødte på, kommer til udtryk ved følgende: — Varigheden af og omstændighederne ved den indledende undersøgelsesprocedure. — Kommissionens undladelse af at identificere markedet for vinger til luftfartøjer med 100-149 sæder som et relevant produktmarked. — Kommissionens undladelse af at analysere statsstøttens virkninger for konkurrencen for luftfartøjer med 100-149 sæder. — Kommissionens analyse af statsstøttens virkninger for konkurrencen for færdigbyggede luftfartøjer med 100-149 sæder, som var utilstrækkelig og mangelfuld.
DA Den Europæiske Unions Tidende C 134/47

Sag anlagt den 23. marts 2010 — Pieno žvaigždės mod KHIM — Fattoria Scaldasole (Iogurt.)

(Sag T-135/10)

2010/C 134/76

Stævningen er affattet på engelsk

Parter

Sagsøger: AB »Pieno žvaigždės« (Vilnius, Litauen) (ved lawyers I. Lukauskienė og R. Žabolienė)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Fattoria Scaldasole Srl (Monguzzo, Italien)

Sagsøgerens påstande

— Afgørelse truffet den 18. januar 2010 af Andet Appelkammer ved Kontoret for Harmonisering i det Indre Marked (Varemærker og Design) (sag R 1070/2009-2) annulleres.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Fattoria Scaldasole Srl

Det omhandlede EF-varemærke: Figurmærket »Iogurt.« for varer i klasse 29

Indehaver af det i indsigelsessagen påberåbte varemærke eller tegn: AB »Pieno žvaigždės«

Det i indsigelsessagen påberåbte varemærke eller tegn: Litauisk varemærkeregistrering af figurmærket »jogurtas« for varer i klasse 29, EF-varemærkeregistrering af figurmærket »jogurt« for varer i klasse 29

Indsigelsesafdelingens afgørelse: Indsigelsen forkastet i sin helhed

Appelkammerets afgørelse: Klagen anses ikke som indgivet

Søgsmålsgrunde: Tilsidesættelse af artikel 60 i Rådets forordning nr. 207/2009 sammenholdt med artikel 8 i Kommissionens forordning nr. 2869/95 (1), idet appelkammeret fejlagtigt fandt, at klagegebyret ikke var betalt inden for den fastsatte frist på to måneder efter datoen for meddelelsen af den appellerede afgørelse.

(1) Kommissionens forordning (EF) nr. 2869/95 af 13.12.1995 om de gebyrer, der skal betales til Harmoniseringskontoret for det indre marked (Varemærker og Design) (EFT L 303, s. 33).
—

Mere subsidiært: Der foreligger en tilsidesættelse af artikel 24 i Rådets forordning (EØF) nr. 4253/88 af 19. december 1988 på grund af manglende repræsentativitet i den model, der blev anvendt til den finansielle korrektion ved ekstrapolation. Kommissionen sammensatte modellen til ekstrapolationen ud fra et meget begrænset antal projekter (38 ud af 7862) uden at indbefatte alle områder af det operative program, og under medregning af udgifter, som de spanske myndigheder på forhånd havde trukket tilbage, med udgangspunkt i de oplyste udgifter og ikke i den tildelte støtte og ved anvendelse af et edb-program med et pålidelighedsniveau på under 85 %. Derfor finder Kongeriget Spanien, at modellen ikke opfylder de nødvendige betingelser for repræsentativitet til at kunne anvendes som grundlag for en ekstrapolation.
DA Den Europæiske Unions Tidende C 134/46

Sag anlagt den 17. marts 2010 — Lux Management mod KHIM — Zeis Excelsa (KULTE)

(Sag T-130/10)

2010/C 134/75

Stævningen er affattet på engelsk

Parter

Sagsøger: Lux Management Holding SA (Luxembourg, Luxembourg) (ved lawyer S. Mas)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Zeis Excelsa SPA (Montegranaro, Italien)

Sagsøgerens påstande

— Det fastslås, at afgørelse truffet den 15. januar 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 712/2008-4) er uden genstand.

— Subsidiært annulleres afgørelse truffet den 15. januar 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 712/2008-4), fordi den ikke tog hensyn til de af sagsøgeren fremlagte beviser.

— Mere subsidiært annulleres afgørelse truffet den 15. januar 2010 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 712/2008-4), fordi den ikke indeholder en begrundelse vedrørende det forhold, at det registrerede EF-varemærke, som begæringen om fortabelse vedrører, var blevet tålt af indgiveren af begæringen.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Det registrerede EF-varemærke, som begæringen om fortabelse vedrører: Figurmærket »KULTE« for varer i klasse 14, 18 og 25

Indehaver af EF-varemærket: Lux Management Holding SA

Indgiveren af begæringen om fortabelse af EF-varemærket: Zeis Excelsa SPA

Varemærkerettigheder påberåbt af indgiveren af begæringen om, at EF-varemærket erklæres fortabt: Den italienske varemærkeregistrering af figurmærket »CULT« for alle varer i klasse 25; den internationale varemærkeregistrering med virkning for Frankrig og Benelux af figurmærket »CULT« for varer i klasse 14, 18 og 25

Annullationsafdelingens afgørelse: Registreringen af det EF-varemærke, der er begæret erklæret fortabt, delvist erklæret ugyldig

Appelkammerets afgørelse: Afslag på klagen

Søgsmålsgrunde: Tilsidesættelse af artikel 43 i Rådet forordning nr. 207/2009, idet appelkammeret ikke anerkendte, at dets afgørelse var uden genstand, idet parterne var nået frem til en aftale om de omtvistede varemærkers eksistens side om side og om en deraf følgende anmodning om tilbagetagelse; tilsidesættelse af artikel 6, stk. 1, i den europæiske konvention til beskyttelse af menneskerettigheder og grundlæggende frihedsrettigheder, idet appelkammeret nægtede at tillade nye beviser fremlagt af sagsøgeren; tilsidesættelse af artikel 57, stk. 2, i Rådets forordning nr. 207/2009, idet appelkammeret anlagde en forkert bedømmelse af indholdet af det fremlagte bevis, og idet det ikke anførte en begrundelse med hensyn til beviset for, at det registrerede EF-varemærke, som begæringen om fortabelse vedrører, var blevet tålt af indgiveren af begæringen.
DA Den Europæiske Unions Tidende C 134/48

Sag anlagt den 30. marts 2010 — Ben Ri Electrónica mod KHIM — Sacopa (LT LIGHT-THECNO)

(Sag T-143/10)

2010/C 134/78

Stævningen er affattet på spansk

Parter

Sagsøger: Ben Ri Electrónica, SA (Madrid, Spanien) (ved abogada A. Alejos Cutuli)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Sacopa, SAU (Sant Jaume de Llierca (Girona), Spanien)

Sagsøgerens påstande

— Afgørelsen truffet af Fjerde Appelkammer ved Kontoret for Harmonisering i det Indre Marked (Varemærker og Design) annulleres og der meddeles afslag på ansøgning om EF-varemærke nr. 4 520 193.

— Harmoniseringskontoret tilpligtes at betale sagens omkostninger.

Søgsmålsgrunde og væsentligste argumenter

Ansøger om EF-varemærket: Sacopa, S.A.U.

Det omhandlede EF-varemærke: Figurmærke, der indeholder ordbestanddelen »LT« (registreringsansøgning nr. 4 520 193), for varer i klasse 7, 9 og 11.

Indehaver af det i indsigelsessagen påberåbte varemærke eller tegn: Ben Ri Electrónica, SA

Det i indsigelsessagen påberåbte varemærke eller tegn: EF-figurmærket (nr. 13 375) og de spanske figurmærker (nr. 1 719 729 og nr. 1 719 730), der består af en sammenstilling af et »L«og et »T« oven på en cirkel, for varer i klasse 9 og 11.

Indsigelsesafdelingens afgørelse: Delvist afslag på indsigelsen

Appelkammerets afgørelse: Annullation af den anfægtede afgørelse og afslag på indsigelsen

Søgsmålsgrunde: Urigtig fortolkning af artikel 8, stk. 1, litra b), i forordning nr. 207/2009 om EF-varemærker.